b"\n_START_ARTICLE_\nEsquadr\xc3\xb3 de la mort\n_START_SECTION_\nEsquadrons a Espanya\n_START_PARAGRAPH_\nAbans la Segona Guera Mundial, l'Alemanya nazista i la Uni\xc3\xb3 Sovi\xc3\xa8tica van participar activament a la Guerra Civil espanyola com una mena de prova general. A ambd\xc3\xb3s costats del conflicte espanyol hi havia execucions arbitr\xc3\xa0ries per escamots de la mort. \xc2\xabLes dues repressions, la de la zona republicana i la de la zona rebel, van ser molt diferents, tant quantitativament com qualitativament, per\xc3\xb2 totes dues van provocar la mort de desenes de milers de persones, la majoria innocents de tot delicte i fins i tot sense cap milit\xc3\xa0ncia pol\xc3\xadtica.\xc2\xbb _NEWLINE_Els esquadrons falangistes apuntaven persones d'esquerres, sindicalistes, ma\xc3\xa7ons, pol\xc3\xadtics, intel\xc2\xb7lectuals, sacerdots socials. Van matar, entre molts altres, el poeta Federico Garc\xc3\xada Lorca,\xc2\xa0Jos\xc3\xa9 Robles i\xc2\xa0el periodista Ramiro Ledesma Ramos. Es recorda la instrucci\xc3\xb3 del General Mola: \xc2\xabHay que sembrar el terror...hay que dejar la sensaci\xc3\xb3n de dominio eliminando sin escr\xc3\xbapulos ni vacilaci\xc3\xb3n a todos los que no piensen como nosotros.\xc2\xbb El massacre de Badajoz (1936) amb entre 2000 i 4000 v\xc3\xadctimes a la pla\xc3\xa7a de toros amb espectadors entusiastes en va ser emblem\xc3\xa0tic, tal com la reacci\xc3\xb3 republicana amb les Matances de Paracuellos. _NEWLINE_Els revolucionaris republicans eran for\xc3\xa7\xc3\xa0 infiltrats per membres dels  Directori Pol\xc3\xadtic de l'Estat\xc2\xa0(OGPU), organitzat per I\xc3\xb3ssif Stalin i apuntaven la noblesa i el clergat. Tot i aix\xc3\xb2, segons l'historiador Paul Preston sembla que del costat nacionalista, el terror era m\xc3\xa9s organitzat i sistem\xc3\xa0tic. S'estima el nombre d'assassinats a m\xc3\xa9s de 200.000 v\xc3\xadctimes \xe2\x80\x93de les quals tres quarts per esquadrons nacionalistes\xe2\x80\x93 durant la guerra civil i uns 20.000 m\xc3\xa9s en l'immediat postguerra. Del costat republic\xc3\xa0 el terror era m\xc3\xa9s ca\xc3\xb2tic, menys sistem\xc3\xa0tic i una conseq\xc3\xbc\xc3\xa8ncia de desorganitzaci\xc3\xb3 que es va parar aviat des que l'estat de dret republic\xc3\xa0 es va instaurar. _NEWLINE_M\xc3\xa9s recent hi ha hagut els Grups Antiterroristes d'Alliberament (GAL) als anys 1980."